FI Euroopan unionin virallinen lehti L 344/63

KOMISSION TÄYTÄNTÖÖNPANOASETUS (EU) 2016/2287,

annettu 16 päivänä joulukuuta 2016,

jäädytettyä naudanlihaa koskevan yhteisön tariffikiintiön avaamisesta ja hallinnoinnista annetun asetuksen (EY) N:o 431/2008 ja korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista annetun täytäntöönpanoasetuksen (EU) N:o 593/2013 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a alakohdan,

sekä katsoo seuraavaa:

(1) Komission asetuksessa (EY) N:o 431/2008 (2) säädetään CN-koodin 0202 jäädytettyä naudanlihaa ja CN-koodin 0206 29 91 tuotteita koskevan tuontitariffikiintiön avaamisesta ja hallinnoinnista.

(2) Komission täytäntöönpanoasetuksessa (EU) N:o 593/2013 (3) säädetään korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista.

(3) Euroopan unionin tulliliitto on laajentunut Kroatian tasavallan liityttyä unioniin. Maailman kauppajärjestön (WTO) sääntöjen mukaisesti Euroopan unioni oli velvoitettu aloittamaan neuvottelut sellaisten WTO-jäsenten kanssa, joilla on neuvotteluoikeudet liittymässä olevan maan kanssa, jotta voidaan sopia mahdollisesta korvaavasta mukautuksesta.

(4) Neuvoston päätöksellä (EU) 2016/1884 (4) hyväksytyssä kirjeenvaihtona tehdyssä sopimuksessa Euroopan unionin ja Uruguayn itäisen tasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta määrätään kahden voimassa olevan unionin naudanlihan tariffikiintiön korottamisesta. Luutonta naudanlihaa koskevaa voimassa olevaa kiintiötä olisi korotettava 76 tonnilla ja jäädytettyä naudanlihaa koskevaa voimassa olevaa kiintiötä olisi korotettava 1 875 tonnilla.

(5) Koska Euroopan unionin ja Uruguayn itäisen tasavallan välillä tehtyä sopimusta sovelletaan 1 päivästä tammikuuta 2017, tätä asetusta olisi sovellettava kyseisestä päivästä alkaen.

(6) Asetuksessa (EY) N:o 431/2008 säädetyn tariffikiintiön asianmukaisen hallinnoinnin vuoksi jäädytetyn naudanlihan lisämäärän olisi oltava käytettävissä kiintiökaudelta 2017/2018 alkaen.

(7) Sen vuoksi asetusta (EY) N:o 431/2008 ja täytäntöönpanoasetusta (EU) N:o 593/2013 olisi muutettava.

(8) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 431/2008 1 artiklan 1 kohta seuraavasti:

1) Korvataan ensimmäisessä alakohdassa ilmaisu ”53 000 tonnia” ilmaisulla ”54 875 tonnia”.

2) lisätään toinen alakohta seuraavasti: ”Tuontitariffikiintiökauden 2016/2017 osalta kokonaismäärä on kuitenkin 53 000 tonnia.”

2 artikla

Muutetaan täytäntöönpanoasetus (EU) N:o 593/2013 seuraavasti:

1) Korvataan 1 artiklan 1 kohdan a alakohta seuraavasti: ”a) 66 826 tonnia CN-koodeihin 0201 ja 0202 kuuluvaa korkealaatuista tuoretta, jäähdytettyä tai jäädytettyä naudanlihaa sekä CN-koodeihin 0206 10 95 ja 0206 29 91 kuuluvia tuotteita.”

2) Korvataan 2 artiklan c alakohdan ensimmäisessä alakohdassa ilmaisu ”6 300 tonnia” ilmaisulla ”6 376 tonnia”.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2017.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 2016. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission asetus (EY) N:o 431/2008, annettu 19 päivänä toukokuuta 2008, CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan tuontitariffikiintiön avaamisesta ja hallinnoinnista (EUVL L 130, 20.5.2008, s. 3).

(3) Komission täytäntöönpanoasetus (EU) N:o 593/2013, annettu 21 päivänä kesäkuuta 2013, korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista (EUVL L 170, 22.6.2013, s. 32).

(4) Neuvoston päätös (EU) 2016/1884, annettu 18 päivänä lokakuuta 2016, vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Uruguayn itäisen tasavallan välillä tehtävän sopimuksen tekemisestä (EUVL L 291, 26.10.2016, s. 1).